โฉมหน้า 12 ทีมสุดท้ายโซนเอเชีย คัดบอลโลก 2018 จับสลาก 12 เม.ย.
วันที่ 29 มี.ค. ศึกฟุตบอลโลก 2018 รอบคัดเลือกโซนเอเชีย ได้ครบทั้ง 12 ชาติลงทำการแข่งขันในรอบคัดเลือกรอบสุดท้ายแล้ว โดยการจับสลากจะมีขึ้น ที่กรุงกัวลาลัมเปอร์ ประเทศมาเลเซีย วันที่ 12 เมษายน 59 โดยอ้างอิงจากอันดับ ฟีฟ่าแรงกิ้ง เดือนเมษายนที่จะประกาศออกมาในวันที่ 7 เมษายนนี้,จากผลเสมอ อิรัก 2-2 ของ ทีมชาติไทย เมื่อวันพุธที่ผ่านมา ทำให้ทัพช้างศึกผงาดจ่าฝูงของกลุ่มเอฟอย่างเป็นทางการ ซึ่งล่าสุดในวันนี้ทุกกลุ่มก็ทำการแข่งขันในนัดสุดท้ายและก็ได้ 12 ทีมไปลงแข่งขันในรอบคัดเลือกรอบสุดท้ายเป็นที่เรียบร้อย ประกอบด้วย ซาอุดีอาระเบีย แชมป์กลุ่มเอ, ออสเตรเลีย แชมป์กลุ่มบี, กาตาร์ แชมป์กลุ่มซี, อิหร่าน แชมป์กลุ่มดี, ประเทศไทย แชมป์กลุ่มเอฟ, เกาหลีใต้ แชมป์กลุ่มจี, อุซเบกิสถาน แชมป์กลุ่มเอช และอันดับสองที่ดีที่สุด 4 ทีม ประกอบด้วย อิรัก, ซีเรีย, จีน และ สหรัฐอาหรับเอมิเรตส์,ส่วนการจับสลากแบ่งสายรอบ 12 ทีมสุดท้าย คัดเลือกโซนเอเชีย จะแบ่งเป็น 6 โถโดยอ้างอิงจากอันดับฟีฟ่าแรงกิ้งของเดือนเมษายน และจะแบ่งสายเป็น 2 กลุ่ม โดยจะเอา แชมป์ และ รองแชมป์ ของทั้งสองกลุ่มผ่านเข้าไปเล่นในศึกฟุตบอลโลก 2018 ที่ประเทศรัสเซีย อัตโนมัติ ส่วนอันดับ 3 ของสองกลุ่มจะมาแข่งเพลย์ออฟเหย้าเยือนเพื่อหาทีมไปเตะเพลย์ออฟคว้าตั๋วไปฟุตบอลโลกกับตัวแทนจากโซนคอนคาเคฟต่อไป,ทั้งนี้หากอ้างอิงจากฟีฟ่าแรงกิ้งเดือนมีนาคมจะแบ่งเป็น 6 โถดังนี้,โถที่ 1 : อิหร่าน อันดับ 44 - ญี่ปุ่น อันดับ 56,โถที่ 2 : เกาหลีใต้ อันดับ 57 - ซาอุดีอาระเบีย อันดับ 60,โถที่ 3 : สหรัฐอาหรับเอมิเรตส์ อันดับ 64 - ออสเตรเลีย อันดับ 67 ,โถที่ 4 : อุซเบกิสถาน อันดับ 74 - กาตาร์ อันดับ 80,โถที่ 5 : อิรัก อันดับ 91 - จีน อันดับ 96,โถที่ 6 : ไทย อันดับ 118 - ซีเรีย อันดับ 123
ได้ครบทั้ง 12 ชาติที่ผ่านเข้าไปเล่นในรอบสุดท้าย ศึกฟุตบอลโลก 2018 รอบคัดเลือก โซนเอเชียแล้ว โดยจะทำการจับสลากขึ้นในวันที่ 12 เมษายนนี้
ฟุตบอลโลก 2018,รอบคัดเลือกโซนเอเชีย,ทีมชาติไทย,ช้างศึก,ข่าว,ไทยรัฐออนไลน์,ข่าวกีฬา